31998D0552
L 265/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 24 септември 1998 година
за извършване от Комисията на дейности, свързани със стратегията на Общността за достъп до пазарите
(98/552/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията (1),
като има предвид, че общата търговска политика би била непълна, ако не е съпътствана на общностно равнище от специфични дейности, предвидени за премахване на търговските бариери;
като има предвид, че новите световни търговски възможности за производството на Общността следва да бъдат подкрепени от политика на Общността за достъп до пазарите за премахване на търговските бариери;
като има предвид, че е необходимо политиката да бъде подпомогната от специфични дейности, които да идентифицират и да намерят начини за премахването на търговските бариери;
като има предвид, че за тази цел е необходимо да се приемат правила, предвиждащи основните цели да бъдат постигнати от Комисията, както и средствата за постигане на тези цели,
РЕШИ:
Член 1
1. При провеждане на стратегията на Общността за достъп до пазарите Комисията предприема следните действия:
-
идентифициране и анализ на бариерите пред достъпа до пазарите на трети страни,
-
създаване и развитие на база данни, както и координиране и разпространяване на информация за търговските бариери и международните или национални търговски регулации,
-
изследвания относно изпълнението от трети страни на задълженията им по международни търговски споразумения или във връзка с подготовката на преговори,
-
организиране на семинари и други подобни форуми за бизнеса, провеждане и разпространяване на изследвания, информационни пакети, публикации, диплянки, отнасящи се до законовите и икономически аспекти, свързани с премахването на търговските бариери.
2. При извършването на дейностите по параграф 1 Комисията гарантира съгласуваността на дейностите по нея с различните аспекти на други политики на Общността.
Член 2
За да се улесни провеждането на дейностите съгласно настоящото решение, Комисията осигурява необходимите финансови средства. Ето защо Комисията включва в стандартните бюджетни процедури годишни предложения за своите финансови изисквания за дейностите по член 1.
Член 3
При извършване на дейностите по член 1 Комисията се подпомага от консултативен комитет, съставен от представители на държавите-членки и председателстван от представител на Комисията.
Представителят на Комисията представя пред комитета проект на мерките, които трябва да бъдат предприети. Комитетът изказва своето становище по проекта в срок, който председателят може да определи в зависимост от спешността на въпроса, ако е необходимо, чрез гласуване.
Становището се протоколира; освен това всяка държава-членка има право да поиска нейната позиция да бъде протоколирана.
Комисията се придържа максимално близо към становището на комитета. Тя информира комитета за начина по който неговото становище е било взето под внимание.
Съставено в Брюксел на 24 септември 1998 година.